แค่หนึ่งเพลย์ก็พลิกเกมได้
ว้าว เสียงเชียร์กระหึ่มครับ
ไม่มีอะไรเทียบได้กับ ดราม่าในเกมส์โอลิมปิก ไม่มี
ผมขอประกาศให้ ปารีสเกมส์เริ่มต้นขึ้นอย่างเป็นทางการ
ผมทําข่าวโอลิมปิกมาสิบสมัยแล้ว
ได้เห็นเหตุการณ์ต่างๆ ที่ทําให้ผมต้องก้มหน้ามองแป้นพิมพ์
เพราะน้ําตาหยดลงไปโดน
นี่คือที่สุดของที่สุด
เวทีที่ยิ่งใหญ่ที่สุดในวงการกีฬาโลก
เขาทําสําเร็จอีกแล้ว
- เขาทําได้แล้ว เขาทําได้อีกครั้ง - ความมหัศจรรย์ที่สัมผัสได้อีกครั้ง
ช่วงเวลาไหนที่คุณย้อนกลับไปมองแล้วคิดว่า
"นี่แหละคือจุดสูงสุด"
โบลต์ระเบิดสปีด เขายังคงเป็นราชาระยะร้อยเมตร
นาทีตัดสินแชมป์มาถึงแล้ว
ช่วงเวลาแบบที่สักวันข้างหน้า
คุณได้เจอใครสักคนที่เคยได้มองดูมันเหมือนกัน
คุณจะรู้สึกถึงความเชื่อมโยงได้โดยอัตโนมัติเลย
เข้าไปแล้วครับ
เธอคว้าเหรียญทองโอลิมปิกได้สําเร็จ
เป็นการจบเกมที่ไม่มีที่ติเลย
นี่คือแชมป์โอลิมปิกเหรียญทองอย่างไม่ต้องสงสัย
ที่สุดของโลก
เรามีชีวิตอยู่เพื่อสิ่งนี้ เพื่อล่าเหรียญทอง
และเป็นส่วนหนึ่งของความพิเศษเหนือธรรมดา
เคอร์รี่พร้อมแล้วสําหรับนาทีสําคัญในโอลิมปิก
(Court of Gold: บาสเกตบอลโอลิมปิก)
(ศูนย์อํานวยการทีมสหรัฐฯ)
(เช้าวันรุ่งขึ้นหลังจากชนะรอบรองชนะเลิศ)
(ความฝันถึงเหรียญทองเริ่มที่นี่)
เหนื่อย ใช่ ความรู้สึกตอนนี้คือล้า
ทุกทัวร์นาเมนต์ต้องมีสักเกม
ที่เป็นบททดสอบของจริง และ...
เรารู้สึกได้ก่อนที่จะถึงเกมนั้น และเกมนั้นคือเกมเมื่อวาน
โชคเข้าข้างเรา แต่ผมก็ภูมิใจในลูกทีมมากจริงๆ
กับความพยายามของพวกเขาในควอเตอร์สี่ เป็นอะไรที่เหลือเชื่อมาก
ตอนนี้สิ่งสําคัญคือพักฟื้นร่างกาย แล้วเตรียมตัวให้พร้อมสําหรับเกมพรุ่งนี้
เช้านี้ ผ่านมาหนึ่งวันแล้ว ผมว่าเรายังรู้สึกแบบว่า
ทึ่งและแทบไม่อยากเชื่อ
ทีแรกทุกอย่างดูไม่เป็นใจเลย
ทีมนั้นเล่นได้ดี ส่วนเราเล่นได้ไม่ค่อยดีนัก
แต่ทีมเราก็สู้สุดใจ แสดงให้เห็นถึงความมุ่งมั่น
ควอเตอร์สี่เป็นควอเตอร์ที่น่าดูชมมาก
สามควอเตอร์แรกอาจไม่ได้น่าดูขนาดนั้น แต่ก็...
การได้เห็นทีมเรารวมพลังกันแบบนั้น
เป็นอะไรที่... พิเศษจริงๆ
(เซอร์เบีย)
เยี่ยมมาก
ยากมากกว่าจะส่งลูกเข้าไปได้
เราดูกีฬาทุกประเภทที่เซอร์เบียแข่ง
ยากกว่าตอนที่โยก้าเจอทีมอเมริกาอีก
เกมเมื่อวาน เราสามารถพูดได้ว่า เป็นหนึ่งในเกมที่ดีที่สุด
ที่เราเคยมีโอกาส
- ได้เล่น - ได้เล่นและได้สัมผัสของจริง
ฝ่ายนั้นต้อง... งัดฝีมือออกมาเต็มที่
และคุณดูออกเลยว่า ในช่วงที่...
ตอนที่พวกเขาเริ่มรันแต้ม พวกเขาฉลองให้กับ
กับแต่ละแต้มที่เก็บได้ ดีใจกันมากๆ
ใช่ พวกเขาต้องสู้สุดใจจริงๆ กว่าจะชนะเกมนั้นได้
ถ้าวัดเป็นรายบุคคล พวกเขาเหนือกว่า แต่ถ้าวัดกันเป็นทีม
ผมว่าทีมเขาไม่ได้เหนือกว่าทีมเราเลย
ผมไม่เศร้านะ
เรายืดอกได้เต็มที่ เราได้เล่นกับทีมที่เก่งที่สุด
น่าจะเป็นทีมที่เก่งที่สุดเท่าที่เคยมีมา ในวงการบาสเกตบอลเลย
ทีนี้เราก็ต้องคว้าเหรียญทองแดงให้ได้
ถ้าเราได้เหรียญทองแดง ก็จะทําให้ภาพรวมดูดีขึ้น
- เป็นความสําเร็จ - ใช่ เราทําสําเร็จ
คงรู้สึกแย่สุดๆ ถ้าเราได้... เราเรียกมันว่าเหรียญไม้
หมายถึงได้ที่สี่ ไม่ได้เหรียญอะไร
การได้เหรียญรางวัลคือความภูมิใจของประเทศ คือสิ่งที่มีความหมายกับผู้คน
อัฟราโมวิชได้บอล ศึกชิงเหรียญทองแดงเริ่มแล้ว
โยคิช แข็งแกร่งมาก
มันทําให้เรารู้สึกว่าในโลกนี้ไม่มีอะไรดีไปกว่า
การได้สวมเสื้อทีมชาติเซอร์เบีย ได้เป็นตัวแทนประเทศ
ได้เล่นเพื่อแฟนๆ ชาวเซอร์เบีย
แล้วจะทํายังไงล่ะ ก็ต้องทุ่มให้สุดตัว
บ็อกดาโนวิช
จบได้สวยจริงๆ
เกมนี้เราจะแพ้ไม่ได้ ผมรู้สึกแบบนั้น
เซอร์เบียคว้าเหรียญทองแดงที่ปารีสได้สําเร็จ
(ผลการแข่งขัน เยอรมนี 83 - 93 เซอร์เบีย)
- ใครเจ๋งที่สุด - เซอร์เบีย
บราโว่ โบคา
อีกทีนะ
คราวนี้ถ่ายไว้ได้เลย
ถ่ายไว้เลย ถ่ายไว้
พี่เบิ้มนี่ติดอันดับหนึ่งทั้งทําแต้ม ทั้งรีบาวด์
ทั้งแอสซิสต์ แล้วก็สตีลด้วย
แถมยังหล่อที่สุดด้วย
- ใคร ไม่ใช่ละ - โยก้าสิ
อยากแก่ไปกับเธอ
แม่คอยดูเธออยู่
จากคนอย่างฉัน
เราปาร์ตี้กันทั้งวัน เหนื่อยก็นั่งพัก
สนุกกับช่วงเวลานั้น ฉลองต่อ
ทําไมไม่มีเบียร์
ไม่อยากเลิกฉลองเลย
การได้เหรียญทองแดง... ถือว่าหน้าร้อนนี้เราประสบความสําเร็จ
ระวังนะ
- ดื่มฉลองหน่อย - ขอเตรียมนี่ก่อนนะ
ส่วนคําพูดเตรียมไว้แล้ว
ขอฉันพูดแทนทุกคนได้ไหม บ็อกดาน
- ได้สิ - ขอบใจ
เอาสั้นๆ นะ แค่...
สั้นแน่นอน
แค่ประโยคเดียวก็พอ
ขอบคุณเพื่อนร่วมทีมทุกคน
สําหรับหน้าร้อนที่สุดยอด
เหรียญทองแดงเหรียญนี้ จะเปล่งประกายเหมือนทอง
และเราจะกลับประเทศบ้านเกิดอย่างผู้ชนะ
- ใช่แล้ว - บราโว่
เราอยากฉลองให้เมาเป็นตํานานไปเลย
คาริเร่าร้อนดั่งไฟ
(คาริเร่าร้อนดั่งไฟ)
(ฝรั่งเศส)
(วันก่อนวันแข่งชิงเหรียญทอง)
เราจะเดินตามกิจวัตรปกติ
ช่วงแรกอย่าเดินเร็วมาก
อบอุ่นร่างกายช้าๆ
- เรื่องเกมพรุ่งนี้ล่ะ - กังวลนิดหน่อยเหมือนกัน
ทีมอเมริกาชุดนี้โหดมาก
พวกเขายังครองวงการอยู่
แต่เราแข่งกันแค่เกมเดียว...
อะไรก็เกิดขึ้นได้ทั้งนั้น
ก่อนโอลิมปิกโตเกียวผมชอบพูดประโยคนั้น
เวลาเดินออกกําลังกายประจําวันในช่วงปีนั้น
ผมแข่งรอบชิงกับอเมริกาในหัวเป็นร้อยครั้งได้
บางครั้งเราก็ชนะ
แต่สุดท้ายคงเป็นแค่ฝันนั่นแหละ
เช้านี้ตื่นมาแล้วแบบ "เราชนะใช่ไหม"
- เพื่อน... - จับต้นชนปลายไม่ถูกเลย
- ความรู้สึกเมื่อเช้าคือแปลกมาก - แปลกมาก
ตื่นมาแล้วมีความสุขเลย โดยที่ไม่รู้ว่าทําไม
พอเช็กข้อความนั่นแหละ "อ๋อ เออใช่"
ปาสคาล ปาสคาล ปาสคาล
(เคนนี่ แอตกินสัน ผู้ช่วยโค้ช ทีมชาติฝรั่งเศส)
ฉันว่าเลอบรอนไม่เร็วเหมือนเมื่อก่อนแล้ว
เราต้องกดดันเขาให้หนัก
- หัวใจสําคัญอยู่นี่ - ไม่ทําเลย์อัพ
เราจะทําโรเทชั่น
แล้วก็... พูดว่ายังไงดี "ภาวนาให้ฝ่ายนั้นยิงไม่ลง"
ก่อนจะเริ่มดูวิดีโอนี้
ฉันมีเรื่องที่อยากบอกให้ทุกคนรู้
ไม่แน่ใจว่าจะพูดยังไงดี แต่...
ก่อนอื่น ฉันอยากขอบคุณทุกคน
พรุ่งนี้อาจเป็นเกมสุดท้าย ที่ฉันได้คุมทีมชาติฝรั่งเศส
และแน่นอนว่าไม่มีเวทีไหน เหมาะจะปิดฉากอาชีพไปกว่าเวทีนี้
เรามีโอกาสทําให้ความฝันของเราทุกคน เป็นจริงได้
แต่ตอนนี้ เราต้องช่วยกันหาทางออก
แข่งกับอเมริกา แค่เล่นแบบปกติไม่พอ
เราต้องบุกใส่พวกนั้น
เราต้องไล่บด ต้องเข้าหาแบบไม่มีถอย
แล้วมาดูผลลัพธ์กันอีกที แต่นั่นคือทางเดียวที่เราจะมีโอกาสชนะ
ในฐานะคนที่เคยเจอทีมนี้สองครั้งในปี 2021 และเอาชนะได้หนึ่งครั้ง ฉันกล้าพูดเลย...
ในเกมนั้นเราไม่ได้กลัว เราเดินหน้าลุย
ถ้าเจออเมริกา ทางเดียวคือต้องลุย
แม้แต่พวกเทพๆ อย่างเลอบรอนก็อายุ 40 แล้ว ส่วนสเตฟ เคอร์รี่ 36
เราต้องกดดันพวกนี้ให้ได้ ในเอ็นบีเอ แทบไม่มีทีมไหนกดดันพวกนี้ได้
ดังนั้นเราต้องเป็นทีมที่กดดันพวกนี้ให้ได้
เขาไม่ชอบการปะทะ ดันเขาออกเส้นข้าง เอาฟาวล์ก่อนเลย
เราจะเล่นแบบถึงเนื้อถึงตัว กดดันเข้าไป
วิกเตอร์ พอดูแรนท์เข้ามา นายอาจต้องประกบเขา
เลอบรอน เจมส์, เควิน ดูแรนท์ สเตฟ เคอร์รี่ นี่เป็นเกมสุดท้ายของพวกเขา
ฉันไม่คิดว่าพวกเขาจะยอมแพ้ง่ายๆ เราต้องเตรียมรับมือกับเกมที่เข้มข้นกว่าปกติ
แต่ถึงอย่างนั้น ฉันว่าความดุดันของทีมนั้นก็อาจไม่สู้ทีมเราอยู่ดี
นี่จะเป็นเกมสุดท้าย ที่ผมได้สวมเสื้อทีมชาติฝรั่งเศส
ผมเล่นบาสมา 15 ปี ผ่านเกมยูโรบาสเกตนับไม่ถ้วน
เล่นในเวิลด์คัพสี่ครั้ง ส่วนโอลิมปิกเป็นครั้งที่สี่
การได้ปิดฉากโอลิมปิกในบ้าน ได้เจอกับทีมสหรัฐฯ...
ผมคงไม่ฝันว่าจะมีฉากอําลาไหนดีกว่านี้ ขอให้เกมนี้เป็นเกมที่ดีก็พอ
- น้ําเงินขาวแดง - รวมใจ
(เช้าของวันแข่งชิงเหรียญทอง)
ผมรักคุณ เคดี ผมรักคุณ
เคดี ทางนี้
ตื่นเต้นดีนะ โห เกมชิงเหรียญทอง แอบเสียดายที่จะไม่ได้ใช้เวลากับเจ้าพวกนี้แล้ว
ต่อไปก็จะมีเกมเหย้าเกมเยือน แข่งกัน
ด่ากันเล่นๆ บ้างตามประสา
จิบไวน์กันสักแก้วหรืออะไรแบบนั้น
ได้ตั้งชื่อให้กรุ๊ปแชทไหม
- ดิ อเวนเจอร์ส - อเวนเจอร์สเหรอ
ใช่
อเวนเจอร์ส
ผมรู้สึกว่านี่คือเวลาที่เราต้องกําหนดมาตรฐาน
เพราะยุคสมัยนี้ของบาสเกตบอล จะเป็นตัวต่อยอดไปอีก 20 ปีข้างหน้า
เราจะไปถึงจุดนั้นไม่ได้ถ้าเราจบที่เหรียญเงิน
เราต้องไปให้สุด
ผมว่ามีหลายคนนะที่อยากเห็นเราแพ้ อยากได้ประเด็นไปคุยกันต่อ
เข้าใจใช่ไหม
ผมว่าการที่เราต้องพิสูจน์ตัวเองก็เป็นเรื่องดีนะ
แค่รู้ไว้ว่าถ้าเราแพ้เกมนี้ มีเสียงวิจารณ์ตามมาแน่นอน
ถ้าเราชนะ เสียงพวกนั้นก็จะเงียบไปเอง
ผมชอบแบบเงียบๆ สงบๆ มากกว่า
โอลิมปิกแต่ละครั้ง ผมได้รู้จักพวกนักบาสในลีกมากขึ้นเรื่อยๆ
ผมชอบสงสัยว่าแต่ละวันพวกนั้นทําอะไรกัน
ผมพอรู้ว่าเลอบรอนกับสเตฟเป็นคนยังไง
แต่พวกเด็กใหม่ในลีกอย่างแอนท์, ฮาลิเบอร์ตัน
เจย์สัน เททัม
ผมอยากรู้ว่าพวกเขามีรูทีนยังไงหลังซ้อม ซ้อมชู้ตยังไง
ยกเวทกันยังไง อะไรแบบนั้น
ผมว่าผมเรียนรู้เรื่องพวกนี้ได้จากทุกคน
ตอนอยู่วอร์ริเออร์ส เรามีคําพูดติดปากเวลาจบฮัดเดิล "แค่เรา"
ได้มาหลังจากจบแชมเปียนชิพครั้งแรก ปี 2017
สตีฟ, สเตฟ...
ว่าแล้วก็คิดถึงช่วงเวลานั้น
แต่ถ้าครั้งนี้เราคว้าเหรียญทองได้ก็จะยิ่งดี
(12:30 น. อีก 9 ชั่วโมงก่อนแข่ง)
(โรงแรมแอมบาสซาดอร์)
โอเคทุกคน นี่คือเกมสุดท้ายของเราแล้ว
ฝรั่งเศสมีเวลาซ้อมมากกว่าเราเป็นเดือน
แต่พวกเราเอาอยู่ เราอยู่ในจุดที่พร้อมมาก
ที่จะบรรลุเป้าหมายและกลับบ้านกัน
สิ่งสําคัญที่สุดคืนนี้คืออย่าตกใจถ้าเจอทีมนั้นบุกหนัก
ทางเดียวที่พวกเขาจะอยู่ในเกมนี้ได้ คือต้องเล่นให้หนักกว่าเรา เล่นให้ดีกว่าเรา
พวกเขาจะพยายามบดขยี้เรา แต่เราจะไม่ยอมให้เป็นแบบนั้น
พวกเขาเล่นในบ้าน ต้องแบกรับแรงกดดันมหาศาล
แบกความคาดหวังของคนทั้งประเทศ
นี่คือทีมที่เพิ่งเปลี่ยนแนวทางการเล่นไป เมื่อสองเกมก่อน
ยังไม่รู้ด้วยซ้ําว่าตัวเองเป็นทีมแบบไหน
ส่วนเรามีศักยภาพเหนือกว่าทุกทาง
เกมนี้ขึ้นอยู่กับเรา จําไว้ให้ดี
เกมชิงเหรียญทองให้ความรู้สึกเหมือน
เกมเจ็ดรอบเพลย์ออฟ ไม่ก็รอบชิง
ผสมกัน เหมือนมาร์ชแมดเนส
ค่ําคืนนี้เราจะได้รู้แล้วว่าใครคือแชมป์
เจ้าภาพฝรั่งเศส ปะทะยักษ์ใหญ่สุดโหดอย่างสหรัฐฯ
ที่กําลังลุ้นเหรียญทองสมัยที่ห้า
ฝั่งนึงเป็นทีมเหย้า
แถมมีหนึ่งในดาวรุ่งที่คนจับตามองที่สุดในวงการ
พวกเขาเล่นโหด และคู่ควรกับเวทีนี้
อีกฝั่งคือทีมสหรัฐฯ มีสุดยอดผู้เล่น
ให้ความรู้สึกว่า "เกมบาสเกตบอลวันนี้สนุกแน่"
ถึงเราจะรู้กันอยู่แล้วว่าอเมริกาครองวงการ
แต่ทุกทีมย่อมมีวันแพ้
น้ําเงินสู้ๆ
ฉันทีมเลอบรอน ลุยกันเลย โอลิมปิก 2024
สนามนี้เป็นของเรา
นี่คือแผ่นดินของเรา
และเราจะชนะ ไม่ว่าจะยากลําบากแค่ไหน ไม่ว่าพวกเขาจะเล่นดีแค่ไหน
และไม่ว่าพวกเขาจะยกระดับเกมขึ้นไปสูงแค่ไหน
(เลอบรอนรับเลี้ยงผมหน่อย ผมอยากเล่นในแอลเอ)
เราจะเล่นแบบปกติไม่ได้
เราต้องใส่วิญญาณลงไปมากก่านี้
เราต้องไว้ลายในสนาม
เราต้องมีพลังที่จะพาเราก้าวไปข้างหน้า
เราจะทําสําเร็จไปด้วยกัน
น้ําเงินสู้ๆ
แล้วเราจะเป็นอันดับหนึ่งไปตลอดกาล
- น้ําเงินขาวแดง - รวมใจ
แบร์ซี่ ขอเสียงหน่อย
สหรัฐอเมริกา
ทีมฝรั่งเศส
ตัดสินกันในเกมเดียว
ถ้าเราทุ่มสุดฝีมือ ถ้าคนดูคอยส่งแรงเชียร์
ในอีกสองชั่วโมง เราเป็นตํานานได้เลย
ตอนนี้เราเป็นฮีโร่อยู่แล้ว แต่เราจะก้าวไปเป็นตํานาน
เอาเว้ย ลุยกันหน่อย
สองสัปดาห์แห่งการต่อสู้
มาถึงเกมชี้ชะตาเพื่อเหรียญทอง
โชคดีนะ ดีใจกับพวกคุณด้วย
ขอบคุณมาก โชคดีนะเพื่อน
โชคดี
(ปาร์ตี้ชมเกมชิงเหรียญทอง แชมเปียนส์พาร์ก)
(ฝรั่งเศส พบ สหรัฐอเมริกา เกมชิงเหรียญทอง)
โจเอล นายประกบเลย ส่วนสเตฟ ตอนขึ้นมา
ฉันอยากให้นายมองเลอบรอนไว้ ไม่ว่าจะยังไงก็ตาม
โจเอล นายพุ่งเข้าไปเลย บุ๊ค นายตั้งสกรีนคนเดียว
เควิน เราจะมองหานายที่จุดนี้
ไปลุยกัน ทุกคน
- หนึ่ง สอง สาม เกมรับ - ทุกคนต้องรีบาวด์
ความน่าสนใจของบาสเกตบอลอยู่ที่ ยิ่งเล่นเยอะ จังหวะก็ยิ่งมา...
ในเกมแบบนั้น คาดเดาอะไรไม่ได้เลย
สองประเทศนี้กลับมาดวลกันอีกครั้ง เพื่อความเป็นใหญ่ในวงการบาสเกตบอล
เกมนี้ไม่มีใครยอมใครแน่นอน
ดูแรนท์จ่ายขึ้นหน้า
เจมส์พุ่งเข้าหาห่วง
เวมบันยามา
เปิดมาก็เดินเกมเร็วเลย
ทั้งทําแต้มต่อๆ กัน ชู้ตสามแต้ม ดังก์
โหดมาก ถ้าคุณเล่นเกมนั้นกับพวกเขา...
คืนนั้นคุณอาจหมดแรงเลยก็ได้
เพราะงั้นเราเลยพยายามชะลอจังหวะลงหน่อย เน้นเกมรับให้มากขึ้น
กดดัน กดดัน กดดัน
หลายครั้ง ข้อบกพร่องที่ไม่ควรทําที่สุด เวลาที่ต้องเจอกับทีมที่แกร่งกว่า
คือเรามัวแต่มองยืนพวกเขาเล่น
เราต้องพุ่งเข้าใส่ เล่นให้ดุดัน อย่าปล่อยให้พวกนั้นเล่นสบายๆ
ฉันชอบจังหวะแล้ว แต่เราต้องใช้หัวหน่อย
ดูแรนท์พยายามเร่งเกม
โดนฟาวล์ครับ
เรารู้ดีว่านิลิคิน่าไม่เคยกลัวที่จะเข้าไปสกัด
ผมรู้ดีว่ากองหลังจะการ์ดผมทุกครั้งที่ผมขยับ
พวกเขาจะเล่นปะทะ บีบให้ผมเสียจังหวะ
พยายามกดดันให้ผมเล่นตามเกมของพวกเขา
ดูแรนท์ ชู้ตสามแต้ม
แต่มันขึ้นอยู่กับผมว่าจะปรับตัวให้ได้ยังไง
ซึ่งผมว่าผู้เล่นเก่งๆ ทุกคนจะทําแบบนั้น
เจมส์
ว้าว จ่ายได้สวยมาก
น่าดูชมจริงๆ
พวกเขาอาจเป็นทีมที่แกร่งที่สุดเท่าที่เคยมีมา
เอ็ดเวิร์ดส์
ครับผม
ไล่ชื่อผู้เล่นแต่ละคนได้เลย
รายชื่อทีมคือโหดมาก
ส่วนเราเป็นแค่เด็กฝรั่งเศสกลุ่มหนึ่งในปารีส
ที่ต้องเจอกับนักบาสที่เทพที่สุดก็ว่าได้ ต้องเจอกับพอยต์การ์ดที่เก่งจัดๆ
สตราเซลล์สะสมไปอีกแต้ม ธนาคารแบร์ซี่เปิดแล้วครับ
คูลิบาลี่ดันเกมขึ้นหน้า ส่งคืนมา สตราเซลล์ครับ
คูลิบาลี่อย่างโหด
(7:11 ควอเตอร์สอง ฝรั่งเศส 25 สหรัฐฯ 24)
สหรัฐฯ ขอเวลานอกครับ
น้ําเงินสู้ๆ
โอเค สเตฟ, บุ๊ค, จรู, เลอบรอน, แบม
พวกเรายังอยู่ในเกม
พวกนั้นกดสามแต้มไปลูกเดียว แค่โชคช่วยหน่อยเดียว แต่เราห้ามผ่อนเกม
อย่าเสียจังหวะกับอีแค่ลูกชู้ตสามแต้ม รักษาตําแหน่งไว้
ใครๆ ก็อยากสัมผัสกับบรรยากาศแบบนี้
นี่คือเหตุผลที่พวกเขาตัดสินใจมาเล่นโอลิมปิก
ถ้าไม่ชอบแรงกดดัน ก็นอนอยู่บ้านไป
แต่ถ้าชอบอะไรแบบนี้ งั้นก็ต้องสัมผัสบรรยากาศอันสุดยอด
ผมขอแรงกดดันสูงสุดเลย เข้ามาเลย
เจมส์เจอกับเวมบันยามา
ผมอยากยกระดับเกมรับให้มีประสิทธิภาพกว่าเดิม
ยิ่งรู้มาก ก็ยิ่งอ่านเกมล่วงหน้าได้ดี
คู่แข่งว่องไวไหม ถนัดซ้ายหรือขวา ชอบกระโดดหลอกไหม
แล้วก็อ่านตําแหน่งของเขาในสนาม
ดูว่าเพื่อนในทีมเขาอยู่ตรงไหน เพื่อนในทีมเราอยู่ตรงไหน
เลอบรอน
หลอก แล้วโยนลูกขึ้น
แต่ติดแนวรับ ฮอลิเดย์ เวลาไม่หยุดเดิน
ผิดกติกาช็อตคล็อกครับ
นั่นคือสิ่งที่สําคัญกับผมมาก
สู้หน่อย
เลอบรอน เจมส์เล่นให้เด็กมันดู
- โอเค แบม - แบมบุกเข้าหาแป้น
เลอบรอน เจมส์
พุ่งมาเหมือนหัวรถจักร สามแต้มลงไปแล้ว
พวกเขาแสดงฝีมือที่แท้จริงให้เห็น กลับมาขึ้นนํา
เจมส์
เคอร์รี่
ดูแรนท์
สามแต้มลงไปอีกครับ
เด็กๆ ในทีมถามผมว่า
"ต้องเตรียมตัวยังไงสําหรับเกมแบบนี้" ผมก็... "เตรียมไม่ได้"
จะได้พูดแบบนี้สักกี่ครั้งเชียว
เลอบรอน เจมส์ส่งต่อให้สเตฟ เคอร์รี่ ส่งต่อให้เควิน ดูแรนท์
สุดยอด
คุณอาจคิดว่าน่าจะหาทางหยุดเคดีได้ เพราะเขาเป็น "ตัวเลือกที่สาม"
แต่เปล่าเลย ถ้าเขาอยากชู้ต 15 ลูกในครึ่งเกม เขาก็ทําได้
แต่เราจะไม่ถอดใจ
ยาบุเซเล
เกอร์ชอน ยาบุเซเล ขาโหดใต้แป้น
ถ้าคิดจะต่อกรกับราชันย์ จงอย่าพลาด
ยาบุเซเล ยังไม่พลาดเลยสักลูก
เมื่อกี้เขา...
ว้าว โอเค
คนดูร้องลั่นสนาม
ไม่บ่อยนะที่จะได้เห็นเลอบรอนสภาพนั้น
น้ําเงินสู้ๆ
เวมบันยามา เจอดูแรนท์การ์ด
เพรียวปะทะเพรียว
เหลือสี่วินาที เวมบันยามาเบียดเข้าด้านใน
ยาบุเซเล จบสกอร์ได้เฉียบ
ฝรั่งเศสปิดครึ่งแรกด้วยฟอร์มที่น่าดูชม
เรารู้สึกดี เรายังอยู่ในเกม ไม่ได้ตามห่างขนาด 25 แต้ม
ตามแค่แปดแต้ม แปดแต้มคือน้อยมากในกีฬาบาสเกตบอล
เกมยังไม่จบ สองนาทีก็เริ่มใหม่
เราเล่นได้ดี เราบล็อกลูกชู้ตได้
เพิ่มเกมรับอีกหน่อยแล้วจะโอเคเลย
ตามแปดแต้มมันขี้ปะติ๋ว เราสู้ได้
เราเอาอยู่
พวกนั้นชู้ตพลาดเยอะ แปลว่าจะยิ่งบุกหนักขึ้น
แต่เราไม่ได้เล่นเกมรับแบบที่เคยเล่นมา ดูเหมือนเราไม่...
เราไม่เป็นตัวเองเลย
เพราะใน 49 แต้มที่พวกนั้นทําได้ 29 แต้มมาจากเกมสวนกลับ
เราสะเพร่าเกินไป
พอเห็นช่องว่างก็บุกโดยไม่คิดหน้าคิดหลัง
เราสนุกกับการชู้ตเร็ว
แล้วสุดท้าย ตู้ม โดนสวนกลับจากด้านหลัง
ถ้าอยากชนะต้องเลิกเล่นแบบนั้น
เรารู้ว่าเราสู้ทีมนั้นได้
ถ้าเราเล่นประสานกัน ถ้าเราทําเลย์อัพ ถ้าเราดาหน้าเข้าไป...
และสามัคคีกันไว้
เกมรับด้านหลังของเราแข็งที่สุด
ดังนั้นเลิกเล่นสะเปะสะปะ
เล่นแบบนั้นไม่ช่วยให้เราชนะเกมนี้หรอก
เราต้องกลับมานําให้ได้
มาเร็ว ทุกคน
เกมนี้เป็นของพวกเรา
- น้ําเงินขาวแดง - รวมใจ
พอถึงพักครึ่ง เราอยู่ในจุดที่ต้องการแล้ว นําอยู่แปดแต้ม
ถือเป็นตําแหน่งที่ดีมาก
อยากให้เควินหรือเลอบรอนประกบเวมบันยามา
อยากให้โจเอลลงต่อไหม ได้ ให้โจเอลลงต่อ
ตอนนั้นผมคิดว่าเราจะใช้วิธีทําให้ฝ่ายนั้นหมดแรง
ช่วงเวลาตัดสินแล้ว
ขึ้นอยู่กับว่าใครกระหายชัยชนะมากกว่ากัน
ดูแรนท์ ได้บอล ชู้ตข้ามเวมบี้เก็บสองแต้ม
เยี่ยม
เจมส์นําเกมสวนกลับ จ่ายออกข้าง
เคอร์รี่ หลอก ตัวประกบหลุด
เคอร์รี่ แม่นเหมือนจับวาง
เลอบรอน เจมส์วางเกมให้ทีม
เลอบรอนคุมจังหวะเกมเหมือนเป็นควอเตอร์แบ็ก
เคอร์รี่อีกที
ฝรั่งเศสขอเวลานอก สหรัฐฯ ทิ้งห่างที่สุดในเกมนี้ที่ 14 แต้ม
ถ้าอยากเล่นให้ได้คงเส้นคงวา ก็ต้องแยกอารมณ์ต่างๆ
ออกจากสภาพร่างกายและจิตใจ ในระหว่างเกมนั้น
และพยายามอยู่กับเกมให้ได้มากที่สุด ให้เกมพาเราไป
ที่ผ่านมาผมเล่นไปตามจังหวะของเกม
อีกสามนาที เราทิ้งขาดแน่ ฉันกล้าบอกเลย
มีหลายช่วงในเกมที่เรานําเป็นเลขสองหลัก
แค่ต้องเร่งอีกนิดเพื่อทิ้งให้ขาด
เฮ้ ระวังหมอนั่น
แต่เราทําไม่ได้
และหลักๆ ก็เป็นเพราะ เวมบันยามากับคนอื่นๆ ก้าวขึ้นมาช่วยทีม
(6:07 ควอเตอร์สาม ฝรั่งเศส 51 สหรัฐฯ 61)
และพวกเขาสู้ยิบตามาก ผมขอซูฮกเลย
ฟูร์นิเยร์
กดลงไปสามแต้ม
ลงสนามไปลุยกันเลย
สู้ทุกเพลย์ ทุกลูกที่ได้ ทุกการรีบาวด์
พวกเราเชื่อมั่นในทีมของเรา
สิ่งที่เป็นตัวตัดสินว่า เราเป็นทีมที่ดี ดีมาก หรือไม่ดี
คือการตอบสนองต่ออุปสรรค เพราะเรารู้ว่ามันมาแน่
สกอร์ 59 - 68 เราตามอเมริกาอยู่ไม่มาก
ใช่
เล่นได้ดี
ฟูร์นิเยร์เล่นได้ดีมาก
และผมเชื่อว่าเรามีศักยภาพพอ
เดวิสเสียเทิร์นโอเวอร์
สิ่งที่ต้องระวังคือ
ห้ามปล่อยให้ผู้เล่นคนที่หกเข้ามามีผลต่อเกม ซึ่งผมหมายถึงคนดูครับ
เราต้องเข้าสู่ควอเตอร์สุดท้าย โดยนําอย่างน้อยแปดแต้ม หรือสิบแต้มยิ่งดี
แต่ช่วงท้ายควอเตอร์นั้น มีจังหวะนึง...
เราเสียเทิร์นโอเวอร์ อีกทีมเลยได้เลย์อัพฝั่งตรงข้าม
โอ้โฮ บล็อกได้ครับ แต่เดอ โคโลยังได้แต้มจากโกลเทนดิ้ง
แล้วจู่ๆ ก็กลายเป็นห่างหกแต้ม
ฝรั่งเศสเร่งเครื่องก่อนจบควอเตอร์สาม
แล้วพอเริ่มควอเตอร์สี่ ฝ่ายนั้นได้บอล
เปลี่ยนจังหวะของเกมไปเลย ทุกอย่างเริ่มตึงเครียดขึ้น
ฝรั่งเศสเป็นทีมที่ไม่มีอะไรจะเสีย
เป็นไก่รองบ่อน
และพูดตรงๆ เลยนะ ผมว่าทีมเราก็รู้สึกกดดันเหมือนกัน
ทีมสหรัฐฯ เคยทิ้งห่าง 14 แต้ม
ฝรั่งเศสไล่จี้มาจนเหลือหกแต้ม ในขณะที่ควอเตอร์สี่รอบเหรียญทองกําลังจะเริ่ม
อีกสิบนาทีกับการตัดสินแชมป์
พอเข้าควอเตอร์สี่
เราพยายามที่จะ... นําให้ห่างขึ้น
เพิ่มแรงกดดันให้ฝ่ายนั้นหมดหวังไปเลย
ดูแรนท์ สามแต้ม
ทําแต้มกระหน่ําครับ
เอาให้ห่าง 12 แต้มหรือ 14 แต้ม
ฮอลิเดย์ ซัดลงไปอีก
อีกแค่สามเพลย์ก็อาจทําให้ฝ่ายนั้นถอดใจได้
ฝรั่งเศสไล่ตามมาจนห่างหกแต้ม แต่สหรัฐฯ ทิ้งห่างเป็นเลขสองหลักอีกครั้ง
เฮ้ ระวังหมอนั่นด้วย
แต่ก็ยังทําไม่ได้อยู่ดี
ฟูร์นิเยร์โดนประกบ ส่งบอลเข้าด้านใน
ลาสซอร์เจอฮอลิเดย์ หมุนตัวแล้วชู้ตลงไป
(เกมเหรียญทอง 5:38 ควอเตอร์สี่ ฝรั่งเศส 72 สหรัฐฯ 80)
คูลิบาลี่พุ่งเข้าไป สเต็ปแบ็กแล้วกระโดดชู้ต
เอาแต้มมาฝากทีม
(เกมเหรียญทอง 5:02 ควอเตอร์สี่ ฝรั่งเศส 74 สหรัฐฯ 82)
ควอเตอร์สี่ พวกเขารันแผนการเล่น
ส่วนเราเสียเทิร์นโอเวอร์กันรัวๆ
บาทูม ฉลาดมาก
เจมส์อีกครั้ง ปัดออกจากมือ ฝรั่งเศสได้บอล
จ่ายพลาด ยาบุเซเลตัดบอลได้
ยาบุเซเลโดนฟาวล์ครับ
ผมชู้ตตอนวิ่งแล้วแอร์บอล
เหลือสามนาทีครึ่ง
เกมห่างแค่ห้าแต้ม นาทีตัดสินแชมป์ครับ
เดวิสสู้ยิบตา บาทูมฉกบอลไปได้
เวมบันยามาวิ่งเข้าไป ยาบุเซเลบุก
ดูแรนท์บล็อก
เวมบี้... ปิดจ็อบครับ
ผมกลัวในระดับหนึ่งต่อความท้าทายที่เจอ แต่ขณะเดียวกันก็รู้สึกมั่นใจด้วย
เราไม่ได้พูดอะไรกับนักกีฬา แต่ในฐานะทีมโค้ช
เรารู้เลยว่าเวมบันยามาไม่กั๊กแน่ๆ ในเกมนี้
น้ําเงินสู้ๆ
แล้วพอเวมบันยามาได้ดังก์ลูกรีบาวด์ ลดช่องว่างให้เหลือสามแต้ม
ตอนนั้นแหละที่เราต้องพูดให้กําลังใจตัวเอง
และบอกตัวเองว่าเกมนี้เดิมพันสูงแค่ไหน
เตือนสติตัวเองให้อยู่กับปัจจุบัน
แค่หนึ่งเพลย์ก็พลิกเกมได้
เดิมพันของเราคืออะไร
เราจะรันเพลย์แบบไหน จะควบคุมสติยังไง
กําหนดลมหายใจเข้าไว้ อะไรแบบนั้น
นั่นคือความคิดทั้งหมดที่อยู่ในหัว
ตอนที่ลูกดังก์ของเวมบี้ตีตื้นให้เราตามแค่สามแต้ม เราเหลือเวลาไม่ถึงสามนาที
เราแบบ "โอเค นี่แหละโอกาสของเรา"
พวกนั้นอาจเริ่มไม่แน่ใจ อาจเริ่มเสียสมาธิหรือแตกคอกันแล้วก็ได้
ถึงพวกเขาจะเก่งขั้นเทพแต่เราก็ไล่มาได้ จากที่ห่าง 15 แต้มเหลือแค่สาม
ว้าว เสียงเชียร์ในสนามดังมาก
น้ําเงินสู้ๆ
เราต้องไม่กลัวว่าจะชู้ตไม่ลง หรือจะเล่นไม่ดีในเพลย์นั้น
เพราะว่ามันจะ... ฉุดเราไว้
เราต้องทําใจให้สบาย
กับผลลัพธ์ที่คาดเดาไม่ได้ แล้วลุยให้เต็มที่
ช่วงไม่กี่นาทีสุดท้าย เราคุยกันว่าจะรันเพลย์แบบไหน
สเตฟเดินมาหาผมแล้วพูดว่า "โค้ช เอาเลย"
เราเรียกเพลย์นี้ว่า "ดึงหู"
นั่นคือการพิกแอนด์โรลฝั่งที่โล่ง ของสเตฟกับเลอบรอน
นั่นคือการที่สเตฟบอกว่า "ส่งบอลให้ฉันหน่อย
ฉันรู้ว่าจะพามันไปทางไหน พวกนั้นการ์ดไม่ได้แน่"
สําหรับผม เพลย์ที่ใช้สัญญาณดึงหู เป็นเพลย์ที่ช่วยให้เราตั้งเกมได้
และปรับจังหวะเกมให้นิ่งขึ้น
เฮ้ เลอบรอน เอาเลย
ใช้สัญญาณดึงหู นายกับสเตฟ
เฮ้ เคดี ดึงหู สองคนนั้น เราจะเข้าด้านใน
ตอนนั้นแหละที่สเตฟขึ้นมาคุมจังหวะเกม
บอลอยู่กับเลอบรอน และผมอยากให้เขาเร่งจังหวะบุกเข้าไป
พอผมตั้งสกรีนแล้ววิ่งออกมา เขาก็จ่ายบอลอ้อมด้านหลังมาให้
แล้วลูกก็มาอยู่ในมือผม ก่อนที่ผมจะทันคิดอะไรซะอีก
เจมส์
เคอร์รี่
หลอกหนึ่งที ชู้ตสามแต้ม
ลงไปอย่างสวยงาม
สเตฟบอกว่า "ใจเย็นไว้ ทุกคน"
ผมทําท่าฉลองเป็นสัญญาณว่าให้ใจเย็น
ที่จริงเหมือนผมพูดกับตัวเองมากว่า เพราะเราเข้าใจว่า
สี่นาทีสุดท้ายนี้จะเป็นตัวตัดสิน ตํานานของทีมสหรัฐฯ ที่สืบทอดกันมาในโอลิมปิก
สเต็ปแบ็ก หลอก
- เคอร์รี่ เชื่อเขาเลย - โห... ไม่แฟร์สุดๆ
เขาบอกว่า "ไม่ต้องห่วงฉันหรอก"
ถึงตอนนั้นผมเลิกแปลกใจแล้วว่า สเตฟ เคอร์รี่จะทําอะไรอีก
แต่เขาก็ยังทําให้ผมทึ่งได้อยู่ดี
สิ่งที่เขาทําได้มันไม่น่าเป็นไปได้
แต่ไม่เชื่อก็ต้องเชื่อ เพราะนี่คือสเตฟ
เคอร์รี่รับบอลคืนจากดูแรนท์ หาทางสลัดยาบุเซเล
เคอร์รี่เจอดับเบิลทีม บุ๊คเกอร์บุกเข้าไป
จ่ายออก เคอร์รี่ อีกแล้วเหรอ
ไม่ต้องเดาให้ยาก
ต้องงี้สิ
สเตฟ เคอร์รี่พร้อมแล้วกับนาทีสําคัญของโอลิมปิก
ไหนเขาว่าไง ใครจะพูดว่าไงอีก
ไหนใครจะพูดถึงสเตฟ เคอร์รี่ว่าไงอีก
นักกีฬาระดับสุดยอดจะเล่นที่ระดับสุดยอด และพวกเขารู้ว่านาทีไหนที่สําคัญ
พวกเขารับรู้ได้ และรู้ว่าทีมต้องการอะไรจากพวกเขา
และสเตฟ เคอร์รี่ก็รับรู้ได้ถึงช่วงเวลานั้น
ผมว่าคนที่ได้ดูเกมนั้น
คงไม่มีใครไม่หันมาชอบสเตฟ เคอร์รี่
ต่อให้คุณเชียร์ทีมฝรั่งเศส คุณก็ต้องทึ่ง
กับสิ่งที่คุณเห็น
เวมบันยามาชู้ตจากระยะไกล
มีแต่ต้องชู้ต
วิกเตอร์ เวมบันยามา เยี่ยม
เพลย์นี้พิสูจน์ให้เห็น ความสุดยอดของวิกเตอร์ เวมบันยามา
และเขาเพิ่งอายุ 20
สามแต้มเมื่อกี้น่าจะเรียกความหวังกลับมาได้ อย่าหมดหวังครับ
โอเค เราอาจมีลุ้นก็ได้
แต่นายเบอร์สี่คนนั้นดันโชว์ฟอร์มซะ
ผมรู้ว่าเหลือเวลาเท่าไหร่ สกอร์เท่าไหร่ เราต้องเล่นแบบยื้อเวลา
ให้ได้มากที่สุด
ตอนนั้นผมอยู่ตําแหน่งวิง และเห็นฝั่งนั้นจัดดับเบิลทีมมาแล้ว
สัญชาตญาณพาผมเลี้ยงบอลหนึ่งจังหวะ แล้วจ่ายให้เคดี
ผมนึกว่าเขาจะส่งต่อให้เลอบรอน เพราะเลอบรอนยืนโล่งอยู่ที่วิง
แต่เคดีส่งกลับมาให้ผม
พอเขาจ่ายคืนมาให้ผม ร่างกายผมก็ขยับไปเอง แบบว่า "จัดไป"
จําได้ว่าเขาได้ลูกไป และฟูร์นิเยร์...
เราพยายามจะดับเบิลทีม
เขาขยับไปทางซ้าย
ลูกที่เลี้ยงผ่านหลังนั่นน่ะ... ยังไงก็บล็อกไม่ได้
เพราะบอลมาจากด้านล่าง แล้วเขาปล่อยออกไปเหมือนเฟด
เขาอยู่ห่างจากเส้นสามแต้มไปเมตรครึ่ง หรือเกือบสองเมตรได้
ช่วงเวลาแบบนั้นแหละ
ช็อตนั้นเหลือเชื่อมากสําหรับผม ฟุตเวิร์กก็ดูยาก
แต่ผมเคยเล่นจังหวะนี้มาหลายครั้งแล้ว ผมสับขาครั้งนึง
ขยับออกขวา... ถ้าลูกไม่ติดบล็อก
ผมก็รู้เลยว่า...
ลูกนั้นลงแน่นอน
ไม่ลงไม่ได้ พูดกันแบบนี้ดีกว่า
สเตฟ เคอร์รี่ฟอร์มเดือดมากครับ
เป็นไปไม่ได้
คืนนี้สเตฟ เคอร์รี่เดือดมาก ไม่มีใครทําอะไรเขาได้
ดิ อเวนเจอร์สจะชนะรอบชิงชนะเลิศโอลิมปิกปีนี้
เราถูกสเตฟ เคอร์รี่เล่นงานซะยับ
เราตามหลังอเมริกาอยู่แค่สามแต้มแท้ๆ อีกนิดเดียว แค่สามแต้ม
ดูลีลาสิครับ ผมว่าเรากลับบ้านเถอะ
ลูกนั้นลอยอยู่ในอากาศนานมาก แล้วพอมันลงห่วง...
ผมสัมผัสได้ถึงความรู้สึกของคนทั้งสนามเลย
- ปิดเกมได้คมจริงๆ - ราตรีสวัสดิ์
ราตรีสวัสดิ์
เคอร์รี่ชู้ตสามแต้มไปแปดลูก
ราตรีสวัสดิ์
ท่าราตรีสวัสดิ์เกมนั้นสุดมาก ผมทําท่านั้นค้างไว้นานมาก
ไอ้สเตฟ เคอร์รี่ แม่เจ้าโว้ย
การได้ทําท่านั้นในเกมนั้น ในเวทีระดับนั้น...
มัน... ผมมีรูปเท่ๆ ด้วยนะ
ใบนึง ผมว่าจะแขวนไว้ที่ไหนสักที่ในบ้าน
รูปนั้นเก็บบรรยากาศของทั้งสนามไว้ได้ดีมาก และผมก็อยู่ใน...
อยู่ในโลกของตัวเอง ฉลองให้กับนาทีนั้น สุดยอดมาก
ช็อตนั้นน่ะ...
ผมแบบ "ว้าว ช็อตเมื่อกี้ยากใช่เล่น โคตรเท่เลย"
แต่พอเห็นเมโลเล่นใหญ่ขนาดนั้น กระโดดลงมาในสนาม
เหมือนผมได้เห็นคนทั้งโลกดีใจกันเป็นบ้าเป็นหลัง
ตอนนั้นแหละที่ผมรู้เลยว่า นาทีนั้นมันสุดยอดมากจริงๆ
ความฝันเป็นจริง อย่างกับหนังสือนิทาน
ที่ได้... ได้จบแบบนั้น
ผมขอน้อมรับคําชม นาทีนั้นมันสุดยอดจริงๆ
ตอนที่ลูกลงห่วง
ปฏิกิริยาของคนดู
ของทีมเรา
และของทีมฝรั่งเศส
นั่นคือช่วงเวลาหนึ่ง ที่วงการบาสเกตบอลต้องจดจํา
(ทีมสหรัฐฯ ทีมผู้ยิ่งใหญ่คว้าเหรียญทอง)
แม่เจ้าโว้ย
(แทมปาเบย์ บัคคาเนียร์ส)
ให้ตายเหอะ
(ปฏิกิริยาสดต่อนาทีที่สเตฟ เคอร์รี พาทีมสหรัฐฯ คว้าเหรียญทอง)
ต้องระวังนะ เคสที่เราไม่อยากให้เกิดคือ เราทําท่าราตรีสวัสดิ์
แต่เวลายังเหลืออีกเยอะ แล้วทีมนั้นแซงเราได้
ต้องมั่นใจจริงๆ ว่า...
เกมจบแล้ว และได้เวลาส่งเด็กๆ เข้านอนแล้ว
ในฐานะนักกีฬาคนนึง มันเจ็บนะ
แต่บางครั้งเราก็ต้องยอมรับจริงๆ
ว่าลูกนั้นสุดยอดมาก
นักบาสในโลกนี้ 99.99999% ชู้ตไม่ลงแน่นอน
มีแค่คนเดียวที่ทําได้
เขา
เลอบรอน เจมส์, สเตฟ เคอร์รี่ กับเควิน ดูแรนท์
ยังคงสามารถ
แบกทีมเอาไว้ได้เหมือนเดิม
เราจะได้เห็นอะไรแบบนี้ไปอีกนานแค่ไหน
บุ๊คเกอร์ขึ้นหน้า
อึ้งไปตามๆ กันครับ
นายคนนี้ร้ายมาก
เขาทําให้แฟนๆ ฝรั่งเศส ต้องจดจําค่ําคืนนี้ชนิดไม่มีวันลืม
(ผลการแข่งขัน ฝรั่งเศส 87 - 98 สหรัฐฯ)
และนี่เป็นโอลิมปิกครั้งที่ห้าติดต่อกัน
ที่สหรัฐอเมริกาคว้าเหรียญทอง
เป็นเกมที่ดีมาก
พวกคุณเยี่ยมมาก เกมนี้สนุกมาก
- แม่เจ้าโว้ย - ครับผม โค้ช
ฉันโคตรโชคดีเลยที่ได้อยู่ในชีวิตนาย
- ให้ตายสิ นายมันโคตรสุดยอด - ขอบคุณครับโค้ช
นายเป็นมนุษย์ที่ยอดเยี่ยมที่สุดในทุกด้าน
เท่าที่ฉันเคยพบเคยเจอมา
เมื่อสัก 15 หรือ 20 ปีก่อน ฝรั่งเศสเป็นทีมที่แค่พอใช้
แต่ตอนนี้ผู้คนคาดหวังให้เราขึ้นรับเหรียญทุกงาน
หมดยุคของรุ่นผมกับรุ่นของโทนี่แล้ว
ตอนนี้เป็นยุคของคนรุ่นเวมบี้ เป็นเวทีของพวกเขา
ภูมิใจไว้ วิกเตอร์ คืนนี้นายใส่หมดก๊อกจริงๆ
สิ่งที่สําคัญมีแค่นั้น ภูมิใจไว้
เราชู้ตพลาดบ้าง มีทีมที่เก่งกว่าเราบ้าง
แต่สิ่งสําคัญคือนายเล่นเต็มที่ ดังนั้นจงภูมิใจในตัวเองและในทีม
ไปบอกทุกคน
เรามาไกลมากนะ
เราได้ที่สอง ได้รักษาเกียรติเสื้อทีมชาติบนแผ่นดินเราเอง
มันก็น่าเซ็งอยู่เพราะ... ไอ้พวก "ดรีมทีม" นั่น
นั่นแหละที่เซ็ง
แต่เราทําได้ขนาดนี้แล้ว
ขอบใจนะ
สําหรับทุกอย่างที่นายทําเพื่อทีม
คอยช่วยเหลือเราเหมือนดั่งวันวาน
- เบียร์ - เบียร์
พวกนายดื่มกันทั้งวัน
ไม่ ห้ามดื่ม ห้ามดื่มนะ เคดี
เฮ้ พวกนี้พากันกลัวพวกนายทุกคนเลยว่ะ
เฮดโค้ชทีมนี้มีเบียร์ เชื่อผม
ถ้าหาสตีฟ เคอร์เจอ...
ทําได้ดีมาก
ผู้เล่นหลายคนที่เราลงแข่งด้วย
พวกเขาเทินทูนเลอบรอน กับสเตฟ กับเควิน
เออสิ
พวกเขาแก่กว่าคู่แข่งเรา 12 หรือ 14 ปีได้
เชื่อเถอะว่าเด็กพวกนั้น ที่โตมาในฝรั่งเศสหรือเซอร์เบีย
ก็โตมาโดยมีสามคนนั้นเป็นแรงบันดาลใจ
และเด็กพวกนั้นเกือบทําเราตกรอบ ทั้งเซอร์เบียกับฝรั่งเศส
- ปี 2028 มาอีกไหม - มา
มาสิ ฉันจะเป็นโค้ช
สตีฟไม่โค้ชแล้ว ฉันโค้ชเอง
อะไร
ฉันบอกว่าปี 2028 ฉันจะเป็นโค้ช
ไม่ นายสิโค้ชปี 2028
- ฉันจะโค้ชไอ้เด็กเวรพวกนี้เอง - นายโค้ชปี 2028
รับรองว่าเหรียญทองมาแน่
รับรองเลย
ท่านผู้มีเกียรติทุกท่านครับ
ขอเริ่มพิธีประดับเหรียญ
นักกีฬาบาสเกตบอลชาย
สตีเฟน เคอร์รี่
ช่วงเวลานั้นงดงามมาก
ผมนึกขอบคุณทุกอย่างที่ผ่านมา ตลอดเส้นทางการเป็นนักบาส
ขอบคุณทุกคนที่คอยช่วยเหลือ
ไม่มีครั้งไหนที่จะรู้สึกภูมิใจ และประสบความสําเร็จมากไปกว่านี้
ได้เล่นกีฬาที่รักในระดับสูงที่สุด เพื่อประเทศตัวเอง
ผมคิดว่านี่คือดรีมทีมภาคสอง
เลอบรอน เจมส์
ไม่ใช่ทีมที่มีไมเคิล กับเมจิก กับแลร์รี่
เควิน ดูแรนท์
เย่ เคดี
แต่เป็นทีมที่มีเลอบรอน กับสเตฟ กับเคดี
มาถ่ายรูปกันสามคน
สถานการณ์พลิกผันไปจากเดิมแล้ว
ตอนนี้มีหลายทีมที่เก่งมาก และสามารถเอาชนะเราได้
และนี่ขนาดเรามีดรีมทีมอยู่ในสนาม
เรายังต้องกัดฟันสู้ยิบตา
กว่าจะแข่งจนคว้าเหรียญทองมาได้
ฉันคือเฟลป์สแห่งวงการนี้
ไม่ได้มีแค่หนึ่ง แต่ถึงสอง
โหดมาก
ทุกอย่างเริ่มต้นจากเมจิก ไมเคิล กับแลร์รี่ที่กุมโลกนี้ไว้ในกํามือ
แล้วก็จบที่สเตฟ, เลอบรอน กับเควิน ที่ต้องป้องกันตําแหน่งจากทุกทีมทั่วโลก
ขอดูเหรียญอีกทีนึงสิ
อยากดูเหรอ
อยากสิ อยากดมด้วย
ได้ ดมเลย
- เยี่ยม สี่สมัย - ได้อีกเหรียญ
สี่สมัย
ผมรู้ตั้งแต่แรกแล้วว่านี่คือศึกสุดยอดของสุดยอด ก็เลยอยากเป็นส่วนหนึ่งด้วย
จะพลาดได้ไง
ได้กับเขาแล้วเหรียญนึง
สุดยอด
พอจบการแข่งที่นี่ เราจะเป็นเพื่อนกันตลอดไป
เราได้สร้างความสําเร็จขนาดนั้นร่วมกัน
ไม่มีทางลืมได้ลง
สาดไปเลย เอาให้เหมือนทําจนชินแล้ว
เย่ สเตฟ
เอาหน่อย แอนท์ ถึงนายจะยังไม่ใช่ตํานานก็เถอะ
ผมได้เรียนรู้และ...
ผม...
ผมกลัวแทนคู่ต่อสู้ ที่จะต้องเจอผมในอีกสองปีต่อจากนี้เหมือนกัน
เหรอ
- เอ็นบีเอกับ... - ทุกที่เลย
คําบรรยายโดย อัจฉริยา สุกใส